சிவஞான போதம்- அவையடக்கம் சிவஞானபோதம் மெய்கண்டார் அருளிச்செய்த சிவஞானபோதம்- சிறப்புப்பாயிரம் மாபாடிய உரை உரை அருளியவர்: மாதவச் சிவஞானயோகிகள் சிறப்புப்பாயிரம் சைவ ஆகமங்களின் உளவாகிய நாற்பாதங்களுள் வைத்து ஞானபாதத்து ஓதிய பொருளை ஆராயும் ஆராய்ச்சி இந்நூலின்கண் எடுத்துக்கொள்ளப்பட்டது. இவ்வாராய்ச்சிக்குப் பயன்யாதோ எனவும், இது கேட்டற்குரியார் யாவர் எனவும், இதனால் நுதலப்படும் பொருள் யாது எனவும், இதனைப் பயப்பிக்குங் கருவியாய் இதற்குமுன் ஒருதலையான் உணர்தற்பாலது யாது எனவும், இதனை வழங்குதற்கு இட்ட பெயர் யாது எனவும், இஃது யாண்டு வழங்குவது எனவும், இதன் முதனூல் யாது எனவும், இந்நூல் செய்தார் யாவர் எனவும் கேட்போர்க்குப் பலவாற்றான் ஆசங்கை நிகழுமன்றே; அவர்க்கு அவ்வாசங்கை நீங்கி மனவெழுச்சி சேறல் பொருட்டு இந்நூன்முகத்து உரைக்கப்படுவதாகிய சிறப்புப் பாயிரம்:-